Ya, ta-poch er faoued zo koulz ha tad-paour. E Lanejen e vefe distaget ta-paouch pe un dra bennak giz-se. Perak?  Da gentañ peogwir eo aet da get an r kozh (distaget gant an teod ouzh an dent) gant an dud dindan 70 vloaz, hag int och ober gant an r  parizian.  Dan eil peogwir e vez divouezhiet an r e fin ar gomz, neuze an r nevez-se a zeu da vout klevet koulz eo lâret evel ch.  CQFD.  A-hend-all, e Lanejen gwechall e veze lâret Tata e-plas Papa. Ma bugale-me a lâr Tata din (pezh a veze kavet drol gant o chamaraded pa oant er skolaj).